Likumprojekts

**Grozījumi likumā „Par tabakas izstrādājumu realizācijas, reklāmas un lietošanas ierobežošanu”**

Izdarīt likumā „Par tabakas izstrādājumu realizācijas, reklāmas un lietošanas ierobežošanu” (Latvijas Republikas Saeimas un Ministru Kabineta Ziņotājs, 1997, 3.nr.; 1999, 22.nr.; 2003, 2., 23.nr.; 2004, 4., 18.nr.; 2005, 7., 14.nr.; 2007, 21.nr.; 2008, 10.nr.; 2009, 1., 14.nr.; Latvijas Vēstnesis, 2010, 34., 47., 205.nr.) šādus grozījumus:

1. 1.pantā:

izteikt 3.punktu šādā redakcijā:

„3) **smēķēšana** — process, kura laikā notiek tabakas izstrādājuma vai augu smēķēšanas produkta apzināta aizdedzināšana vai elektroniskās smēķēšanas ierīces apzināta lietošana tādā veidā, ka notiek ieelpošana (inhalēšana), un rezultātā izdalās dūmi vai tvaiks;”;

papildināt ar 20. un 21.punktu šādā redakcijā:

„20) **elektroniskā smēķēšanas ierīce** – elektroniska ierīce, kas paredzēta nikotīna vai citu ķīmisku vielu ievadīšanai respiratorajā sistēmā, bet nav paredzēta lietošanai ārstniecības nolūkos;

21) **elektroniskās smēķēšanas ierīces šķidrums**- nikotīnu vai citas ķīmiskas vielas saturošs šķīdums, kas paredzēts lietošanai elektroniskajā smēķēšana ierīcē un ir pievienots ražošanas procesā vai lietotājs pats to pievieno pirms lietošanas vai lietošanas laikā.”.

1. Izteikt 2.pantu šādā redakcijā:

**„2.pants. Likuma mērķis**

Šā likuma mērķis ir aizsargāt cilvēka veselību un tiesības uz tīru, ar tabakas un augu smēķēšanas produktu dūmiem nepiesārņotu vidi, noteikt tabakas izstrādājumu un augu smēķēšanas produktu iepakojuma vienības noformējumu, tabakas izstrādājumu, augu smēķēšanas produktu, elektroniskās smēķēšanas ierīces un elektroniskās smēķēšanas ierīces šķidruma izplatīšanas ierobežojumus, kā arī kārtību, kādā valsts kontrolē tabakas, tabakas izstrādājumu un augu smēķēšanas produktu apriti, tabakas izstrādājumu reklāmu, sponsorēšanu un smēķēšanu publiskās ēkās, būvēs, telpās un teritorijās.”.

1. 5.pantā:

izteikt panta nosaukumu šādā redakcijā:

„**5.pants. Tabakas izstrādājumu, augu smēķēšanas produktu, elektroniskās smēķēšanas ierīces un elektroniskās smēķēšanas ierīces šķidruma ražošanas, realizācijas un izlaišanas brīvam apgrozījumam ierobežojumi**”;

papildināt ar 9.punktu šādā redakcijā:

„9) realizēt elektronisko smēķēšanas ierīci un elektroniskās smēķēšanas ierīces šķidrumu.”.

1. Papildināt pārejas noteikumus ar 21.punktu šādā redakcijā:

„21.Šā likuma 5.panta 9.punkts stājas spēkā 2015.gada 1.janvārī.”.

Veselības ministre I.Circene

21.02.2014. 14.15

303

A.Krūmiņa, 67876077

alise.krumina@vm.gov.lv